PolyAgent/wiki_georgian_en_parallel_20231101 huggingface dataset:
ლურჯ-მწვანე სტროფარია

ლურჯ-მწვანე სტროფარია — სოკოს სახეობა სტროფარიასებრთა ოჯახისა, რომლის გავრცელების არეალი მოიცავს ევროპას, აზიას, ჩრდილოეთ აფრიკასა და ჩრდილოეთ ამერიკას.
ერთი წყარო მას საჭმელ სოკოდ მიიჩნევს, მეორე წყარო კი — არასაჭმელ სოკოდ. იზრდება წიწვოვან, ფოთლოვან და შერეულ ტყეებში, ბალახიან ადგილებში, ნეშომპალიანი ნიადაგზე, ზოგჯერ დამპალ ჯირკებზე.
სოკო პირველად აღწერა ინგლისელმა ბოტანიკოსმა უილიამ კერტისმა 1782 წელს. მიმდინარე ბინომინალური სახელწოდება მიანიჭა ფრანგმა მიკოლოგმა ლუსიენ კელემ 1872 წელს.
სამეცნიერო სინონიმები:
აღწერა
ქუდის დიამეტრი — 3-8 სმ, კონუსისებური, მომწვანო-ლურჯი ფერის, ზედაპირი ლორწოვან-წებოვანია. დროთა განმავლობაში ხუნდება. ზოგჯერ ნორჩობაში კიდეებთან ახასიათებს ფიფქოვანი მოთეთრო ქერცლები, რომელიც კერძო საბურველის ნარჩენებს წარმოადგენს.
რბილობი — თეთრი ან მონაცრისფრო-თეთრი, სასიამოვნო სოკოს სუნითა და სუსტი მოცხარო გემოთი. თითქმის არასდროს ჭიანდება.
ჰიმენოფორი — ფირფიტებიანი, ფირფიტები ფეხზე შეზრდილი, ნორჩობაში მოლურჯო, სიმწიფეში იასამნისფერ-მურა.
ფეხის სიგრძე — 4-10 სმ, ცილინდრული, მთლიანი, მოლურჯო ფერის, ზედაპირი დაფარულია ლორწოთი. ახასიათებს საყელო. საყელოს ზემოთ სადაა, ქვემოთ — თეთრფიფქოვანი.
სპორების მტვერი — მურა-იასამნისფერი, სპორები — ოვალურ-ელიფსისებრი, 7-9 х 4-5,5 მკმ,
ეკოლოგია და გავრცელება
საპროტროფია. იზრდება ჯგუფებად, იშვიათად ერთეულებად წიწვოვან, ფოთლოვან და შერეულ ტყეებში, პარკებში, ბაღებში, ზოგჯერ გზების გასწვრივ, ბალახიან ადგილებში, ნეშომპალიან ნიადაგზე, ზოგჯერ დამპალ ჯირკებზე.
გავრცელების არეალი მოიცავს ევროპას, აზიას, ჩრდილოეთ აფრიკასა და ჩრდილოეთ ამერიკას, აგრეთვე კანარის კუნძულებს.
სეზონი: — ზაფხულიდან შემოდგომამდე.?
მსგავსი სახეობები
კვებითი ღირებულება
ერთი წყარო მას საჭმელ სოკოდ მიიჩნევს, მეორე წყარო კი — საჭმელად უვარგისად. აშშ-ში შხამიანად ითვლება. მოხმარებამდე რეკომენდირებულია ქუდიდან ლორწოვანი გარსის მოცილება. გამოიყენება ახალი, მხოლოდ ქუდი, შემწვარი, მოხარშული, ასევე ძმარში დაკონსერვებული.
ლაბორატორიულმა კვლევებმა აჩვენეს, რომ სოკოს გააჩნია სიმსივნის საწინააღმდეგო მოქმედება.
გალერეა
რესურსები ინტერნეტში
სქოლიო
საჭმელი სოკოები
სტროფარია
დავით ჭელიძე (პოლიტიკოსი)

დავით ჭელიძე (პოლიტიკოსი)
დავით ჭელიძე (დ. 22 იანვარი, 1966) — ქართველი პოლიტიკოსი.
დაამთავრა საქართველოს ტექნიკური უნივერსიტეტი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ეროვნულ–დემოკრატიული პარტია“. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „ეროვნულ–დემოკრატიული პარტია“.
რესურსები ინტერნეტში
დავით ჭელიძე — საქართველოს პარლამენტის ოფიციალური საიტი (საქართველოს პარლამენტის მესამე მოწვევა)
დავით ჭელიძე — საქართველოს პარლამენტის ოფიციალური საიტი (საქართველოს პარლამენტის მეოთხე მოწვევა)
დაბადებული 22 იანვარი
დაბადებული 1966
საქართველოს III მოწვევის პარლამენტის წევრები
საქართველოს IV მოწვევის პარლამენტის წევრები
Chiara District, Andahuaylas

Chiara District, Andahuaylas
Chiara District is one of the nineteen districts of the province Andahuaylas in Peru.
Ethnic groups
The people in the district are mainly indigenous citizens of Quechua descent. Quechua is the language which the majority of the population (96.79%) learnt to speak in childhood, 3.05% of the residents started speaking using the Spanish language (2007 Peru Census).
References
Districts of the Andahuaylas Province
Districts of the Apurímac Region
რკინის კაცი

რკინის კაცი — Marvel Comics-ის პერსონაჟი და ამავე კომპანიის მიერ შექმნილი ისტორიების სამყაროს სუპერგმირი. მისი შექმნელია სტენ ლი. ბიოგრაფიის ავტორია ლერი ლიბერი, ხოლო დიზაინი შეიმუშავეს მხატვრებმა, დონ ჰეკმა და ჯეკ კირბიმ. პერსონაჟი პირველად გამოჩნდა კომიქსის „Tales of Suspense“ 39-ე ნომერში (1963 წლის მარტი).
გამოცემების ისტორიის მანძილზე რკინის კაცი ასევე წარმოადგენდა გუნდ „შურისმაძიებლების“ წევრს. რკინის კაცის თავგადასავლები ადაპტირებული იქნა სხვადასხვა ტელესერიალისა და კინოფილმისათვის. სამ კინოფილმში, „რკინის კაცი“, „რკინის კაცი 2“ და „რკინის კაცი 3“ მის როლს რობერტ დაუნი უმცროსი ასრულებს. იგი ასევე ჩნდება 2012 წლის ფილმში „შურისმაძიებლები“ და ეპიზოდურ როლში, ფილმში „საოცარი ჰალკი“ (2008). 2011 წელს რესურსმა IGN რკინის კაცი მოათავსა კომიქსების პერსონაჟების რეიტინგის 12-ე პოზიციაზე.
ბიოგრაფია
თავდაპირველი სიუჟეტის მიხედვით რკინის კაცი, რომელიც სინამდვილეში არის მილიარდერი პლეიბოი, ინდუსტრიალისტი და გამომგონებელი, ტონი სტარკი, გატაცებულია და დაჭრილია. ამ პერიოდში ტერორისტები მას აიძულებენ, ააგოს მასობრივი განადგურების იარაღი. მიუხედავად ამისა, იგი ქმნის აბჯარს, რომელიც მას გადაარჩენს და ტყვეობიდან თავის დაღწევაში ეხმარება. მოგვიანებით იგი თავის გამოგონებას სრულყოფს და მსოფლიოს მხსნელად ევლინება. თავისი მასშტაბური კომპანიის, Stark Industries დახმარებით ტონი ქმნის მრავალ მილიტარულ იარაღს, რომელთა ნაწილი მისი კოსტუმის ნაწილად იქცევა. თავდაპირველად რკინის კაცი იკვლევდა ცივი ომის პერიოდის მოვლენებს, შემდგომში კი მათ უფრო თანამედროვე გარემოში გადაინაცვლეს და შეითავსეს კორპორატიული კრიმინალისა და ტერორიზმის ელემენტებიც.
ფილმები
რკინის კაცის თემაზე გადაღებულია 3 ფილმი, რომლებშიც ტონი სტარკის როლს ასრულებს რობერტ დაუნი უმცროსი.
იხილეთ აგრეთვე
რკინის კაცი სხვა მედიაში
რესურსები ინტერნეტში
Iron Man Library
Marvel Comics-ის სუპერგმირები
გამოგონილი პერსონაჟები
სლოვენიის ქალაქების სია

სლოვენიის ქალაქების სია — სლოვენიაში სულ 67 ქალაქია.
ქალაქები 10 000 მოსახლით
ინფორმაცია დაფუძნებულია სლოვენიის შინაგან საქმეთა სამინისტროს 2013 წლის 1 იანვრის მონაცემებს.
სქოლიო
სანტო-სტეფანო

სანტო-სტეფანო — იტალიის კუთვნილი კუნძული მადალენას არქიპელაგში, კუნძულ სარდინიის ჩრდილოეთით. წარმოადგენს მადალენას არქიპელაგის ეროვნული პარკის შემადგენელ ნაწილს. კუნძული დაუსახლებელია და ის ძირითადად იმითაა ცნობილი, რომ აქ განლაგებულია ნატოს საზღვაო ბაზა და იტალიის საზღვაო შენაერთი. ერთადერთი სახცოვრებელი ტურისტული კომპლექსი და კლუბია, რომლებიც ძირითადად ზაფხულის თვეებში მუშაობს. კუნძულზე მოხვედრა შესაძლებელია ბორნით ლა-მადალენადან ან სარდინიიდან.
კუნძულის ფართობი 3 კმ²-ია, უმაღლესი წერტილი კი ზღვის დონიდან 101 მეტრზე მდებარეობს.
1987 წელს, აშშ-ის საზღვაო ფლოტს სასამართლომ კუნძულის დატოვება და მისი ეროვნული პარკისთვის დაუბრუნდა დაავალა. მაგრამ, 2004 წელს, მიუხედავად გადაუწყვეტელი სასამართლო განაჩენისა, იტალიის პრემიერ-მინისტრმა სილვიო ბერლუსკონიმ აშშ-ის ფლოტს უფლება მისცა გამოეყენებინა ბუნებრივი პარკის ტერიტორია და აეშენებინა უფრო ფართო საოფისე შენობა. აშშ-ის სამხედროები კუნძულის დატოვებას 2008 წლის გაზაფხულზე გეგმავდნენ.
სანტო-სტეფანოს სამხედრო ბაზა იქნა შერჩეული 2009 წლის ზაფხულში დიდი რვიანის სამიტისთვის, რაც სარდინიაზე ანტიგლობალისტებმა გააპროტესტეს.
რესურსები ინტერნეტში
your-dream-island
ლიტერატურა
F. Scaroni, Cronaca e storia di un rimosso cantiere di regime: il mausoleo di Costanzo Ciano a Livorno, collana "Quaderni dell’Istituto di Storia dell’Architettura", 42/03, Bonsignori editore, Roma 2005.
სქოლიო
იტალიის კუნძულები
სარდინიის გეოგრაფია
იაკი

იაკი — წყვილჩლიქოსანი ცხოველი ძროხისებრთა ოჯახისა. გარეული იაკი შემორჩენილია ტიბეტის მთებში (ზღვის დონიდან 4500 მ-მდე). მანდაოს არეში აქვს კუზი. ფერად შავი ან წაბლისფერია, ხერხემლის გასწვრივ გასდევს ღია შეფერილობის ზოლი. სხეული დაფარულია ხშირი თივთივის ბეწვით. გვერდებზე და მუცელზე ბეწვი ფოჩივით აქვს ჩამოგრძელებული. შინაური იაკი გარეულზე პატარაა. ხარის საშუალო სიმაღლე ნიდაოში 120-135 სმ, ცოცხალი წონა 400-450 კგ. ფურისა, შესაბამისად, - 105-120 სმ, 270-300 კგ. იაკი საშუალო წლიურად 300-350 კგ იწველის. რძის ცხიმიანობაა 6-7%. ხორცი მაგარია, მაგრამ გემრიელი. ცხოველთა 30% ურქოა. იაკს აშენებენ მაღალმთიან ადგილებში - ცენტრალურ აზიაში, ჰიმალაის მთებში, დასავლეთ ჩინეთში, ჩრდილოეთ მონღოლეთში, ყირგიზეთში, მთიანი ალთაის და ტუვის ავტონომიურ ოლქებში, სადაც უბადლო სასაპალნე და საჯდომი ცხოველია. ძროხასთან შეჯვარებით იაკი იძლევა ჰიბრიდს (ნაყოფიერია მხოლოდ დედალი ჰიბრიდი).
ზოგიერთი ხალხი (აღმოსავლეთ აზია, ჩრდილოეთ აფრიკა და სხვა) დღესაც იყენებენ ხარს ტვირთის საკიდრად და შესაჯდომად. სასაპალნე ხარს კეხს ადგამენ. შემდგომ ხარს აღვირი ნესტოებზე აქვს დამაგრებული.
გამრავლება
იაკებს, გამრავლების სეზონი როგორც წესი ივლისიდან სექტემბრამდე აქვთ. ორსულობა კი დაახლოებით 270 დღე გრძელდება. მაისიდან ივნისამდე იბადებიან პატარები, ძირითადად ერთი ხბო. მდედრი მშობიარობისთვის იზოლირებულ ტერიტორიას პოულობს, სადაც პატარას აჩენს. ხბო დაახლოებით 10 წუთში უკვე მყარად დგას ფეხზე და წყვილი მალევე უბრუნდება ჯოგს. გარეული და შინაური იაკებიც წელიწადში ერთხელ მშბიარობენ, კარგი გარემო პირობების და საკმაო რაოდენობის საკვების ქონის შემთხვევაში, შესაძლოა უფრო სწრაფი გამრავლებაც. ხბოები ერთი წლის ასაკში ანებებენ რძის ჭამას თავს და ხდებიან დამოუკიდებლები. ველური იაკის ნაშიერები, ყავისფერი შეფერილობისანი არიან და მხოლოდ მოზრდილ ასაკში უმუქდებათ და უგრძელდებათ ბეწვი. მდედრები როგორც წესი 3-4 წლის ასაკში აჩენენ პირველად, თუმცა 6 წელი მათი განვითარების პიკია. ტყვეობაში დაახლოებით 25 წელი შეუძლიათ სიცოცხლე, ბუნებაში ეს ასაკი რთული მისაღწევია. საინტერესოა, რომ ხანდახან გარეულები სრულიად უმიზეზოდ ესხმიან თავს მოშინაურებულ იაკებს, თუმცა ადამიანის დანახვისთანავე გარბიან, ზოგადად მათთან კონტაქტს ერიდებიან.
გავრცელება
ტიბეტის პლატო — ჩინეთის, ინდოეთისა და ნეპალის ფარგლებში.
საკვები
ბალახი, ხავსი, მცენარეულობა.
კონსერვაციული სტატუსი
დღეისთვის ბუნებაში მცირე რაოდენობის გარეული იაკია დარჩენილი. შეტანილია IUCN-ის საერთაშორისო წითელ ნუსხაში, როგორც მოწყვლადი სახეობა.
ლიტერატურა
ტრანსპორტის სახეები
ჩვეულებრივი ძროხა
Amtkeli

Amtkeli is a small river in north-western Georgia. It originates in the Caucasus Mountains, in the region of Upper Abkhazia, in the western part of the Chkhalta range near Amtkeli pass. It flows south to Lake Amtkeli and joins the Kodori River. Its catchment area is .
The Amtkeli is fed by snow, rain and groundwater. Floods occur in late spring and summer, and the low flows occur in winter.
References
Rivers of Georgia (country)
Rivers of Abkhazia
Tributaries of the Kodori
ლავროსი კიღურაძე

ლავროსი კიღურაძე
ლავროსი (ლავრენტი) კიღურაძე (დ. 3 აპრილი, 1880, ვანისქედი — ივლისი, 1920, სოხუმი) — ქართველი პოლიტიკოსი, რევოლუციონერი, საქართველოს დამფუძნებელი კრების წევრი.
ბიოგრაფია
დაიბადა დიაკვნის ოჯახში. სწავლობდა ტარტუს უნივერსიტეტის ფიზიკა-მათემატიკის ფაკულტეტზე, მაგრამ არ დაუსრულებია. იყო რსდმპ წევრი. 1904 წელს შეწყვიტა სწავლდა და დაბრუნდა სამშობლოში. 1905 წლის დასაწყისიდან ცხოვრობდა ბათუმში და ატარებდა კერძო გაკვეთილებს. ამავე წლის ივნისში გადავიდა სოხუმში, სადაც ტარასი ანჩაბაძის შვილებს უტარებდა კერძო გაკვეთილებს. დაახლოებული იყო ექიმ ვლადიმერ მახვილაძესთან და მის მეუღლე ელეონორა ტერ-ფარსეგოვა-მახვილაძესთან, რომელიც რსდმპ ადგილობრივი ორგანიზაციის ერთ-ერთი ხელმძღვანელი იყო. ამავე ორგანიზაციაში მუშაობდნენ კიღურაძის ნათესავები, რაჟდენ და ამბაკო კიღურაძეები.
ლავროსი კიღურაძე აქტიურად ჩაერთო 1905 წლის რევოლუციაში ქალაქ სოხუმში. 17 ოქტომბრის მანიფესტის შემდეგ რსდმპ ბათუმის კომიტეტის სოხუმის ჯგუფმა რეალურად აიღო ძალაუფლება სოხუმში, შექმნა სახალხო მილიცია, დაითხოვა ქალაქის თვითმმართველობა და გამოაცხადა „სოხუმის რესპუბლიკა“. კიღურაძე მონაწილეობდა აფხაზებსა და მეგრელებს შორის არსებული დაძაბულობის მოგვარებაში, სიტყვით გამოდიოდა ოჩამჩირეში გამართულ მოლაპარაკებებში აფხაზებისა და მეგრელების წარმომადგენლებს შორის. რევოლუციის დამარცხების შემდეგ, 1906 წლის დასაწყისში, დააპატიმრეს. ერთი თვის განმავლობაში იჯდა სოხუმის ციხეში.
გათავისუფლების შემდეგ დაბრუნდა გურიაში საკუთარ სოფელში და ატარებდა კერძო გაკვეთილებს. ერთი წელი ცხოვრობდა და მასწავლებლობდა ოზურგეთში. შემდეგ კვლავ გაემგზავრა იურიევში. 1907 წლის 1 ოქტომბერს დააპატიმრეს და 4 ოქტომბერს გაგზავნეს სოხუმში. თბილისის სასამართლომ უდანაშაულოდ სცნო „სოუმის რესპუბლიკის“ საქმეში და გაათავისუფლა. 1909 წელს კვლავ დააპატიმრეს და გადაასახლეს ციმბირში, საიდანაც დაბრუნდა 1917 წელს თებერვლის რევოლუციის შემდეგ ტუბერკულოზით დაავადებული. 1919 წლის 12 მარტს აირჩიეს დამფუძნებელი კრების წევრად, იყო აგრარული და საფინანსო-საბიუჯეტო კომისიების წევრი. არჩეული იყო ქალაქ ფოთის საქალაქო საბჭოს თავმჯდომარედ. გარდაიცვალა 1920 წლის ივლისში, დაკრძალულია ვანისქედის სასაფლაოზე.
1923 წელს ჩეკამ დაიჭირა ლავროსი კიღურაძის ძმა მარტიან კიღურაძე და დახვრიტა 1924 წლის იანვარში. მარტიან კიღურაძე მუშაობდა ჩეკაში და წინააღმდეგობის მოძრაობის წევრებს აწვდიდა საიდუმლო ინფორმაციას. 1923 წელს დააპატიმრეს და 1924 წლის აგვისტოს შემდეგ დახვრიტეს მისი კიდევ ერთი ძმა პროკოფი კიღურაძე.
ლიტერატურა
ხვადაგიანი ი. „საქართველოს დამფუძნებელი კრება 1919“ გვ. 357-359 — საბჭოთა წარსულის კვლევის ლაბორატორია. თბილისი, 2016 ISBN 978-9941-0-9318-0
რესურსები ინტერნეტში
საქართველოს დამფუძნებელი კრების წევრები
დაბადებული 1880
გარდაცვლილი 1920
ოზურგეთის მუნიციპალიტეტში დაბადებულები
დაბადებული 3 აპრილი
ლავროსი
Aşağıkoyunlu, Şavşat

Aşağıkoyunlu, Şavşat
Aşağıkoyunlu is a village in the Şavşat District, Artvin Province, Turkey. Its population is 183 (2021).
References
Villages in Şavşat District
ოთარ გიორგობიანი

ოთარ გიორგობიანი
ოთარ ლეონტის ძე გიორგობიანი (დ. 12 აპრილი, 1926, თბილისი — გ. 24 ნოემბერი, 2005, იქვე) — ქართველი ეკონომისტი; ეკონომიკურ მეცნიერებათა დოქტორი (1991), პროფესორი (1994), საქართველოს დამსახურებული ეკონომისტი (1987).
ბიოგრაფია
1959 წელს დაამთავრა საქართველოს სუბტროპიკული მეურნეობის ინსტიტუტის ტექნოლოგიის ფაკულტეტი. 1952 წლიდან იყო სხვადასხვა სახელმწიფო და სამეურნეო თანამდებობებზე. 1973–1988 წლებში მუშაობდა ეკონომიკის, დაგეგმვისა და მართვის სამეცნიერო-კვლევით ინსტიტუტში (ახლანდ. თსუ პაატა გუგუშვილის სახ. ეკონომიკის ინსტიტუტი) განყოფილების გამგედ; 1988–2000 წლებში — აგროსამრეწველო კომპლექსის ეკონომიკისა და მართვის სამეცნიერო-კვლევითი ინსტიტუტის (ახლანდ. საქართველოს სოფლის მეურნეობის მეცნიერებათა აკადემია) დირექტორის მოადგილედ. ძირითად საქმიანობასთან ერთად ეწეოდა პედაგოგიურ მოღვაწეობას სხვადასხვა უმაღლეს სასწავლებელში. მისი სამეცნიერო შრომები ეხება კვების მრეწველობის ეკონომიკურ საკითხებს. დაჯილდოებულია ღირსების ორდენით (1999).
ლიტერატურა
რესურსები ინტერნეტში
დაბადებული 21 ნოემბერი
დაბადებული 1926
გარდაცვლილი 24 ნოემბერი
გარდაცვლილი 2005
ქართველი ეკონომისტები
თბილისში დაბადებულები
საქართველოს ღირსების ორდენის კავალრები
გარსევან ჭავჭავაძე

გარსევან ჭავჭავაძე
გარსევან რევაზის ძე ჭავჭავაძე (დ. 20 ივლისი, 1757 — გ. 7 აპრილი, 1811) — ქართველი დიპლომატი, ქართლ-კახეთის სამეფოს ელჩი რუსეთის იმპერიაში, გეორგიევსკის ტრაქტატის დადების მონაწილე.
ბიოგრაფია
ჭავჭავაძე იყო ქართლ-კახეთის მეფის ეშიკაღასბაში და ყაზახის მოურავი. იყო ერთ-ერთი ხელმძღვანელი 24-კაციანი დელეგაციისა, რომელიც მონაწილეობდა 1783 წელს გეორგიევსკის ტრაქტატის დადებაში. 1784-1801 წლებში იყო ქართლ-კახეთის სამეფოს ელჩი რუსეთის იმპერიაში, მიუხედავად იმისა, რომ რუსულ ენას 1790-იან წლებამდე არ ფლობდა. იბრძოდა ქართლ-კახეთის საშინაო დამოუკიდებლობის შესანარჩუნებლად. გარსევან ჭავჭავაძის მეუღლე იყო გიორგი ავალიშვილის და მარიამ ავალიშვილი. მათ პეტერბურგში შეეძინათ ერთადერთი ვაჟი ალექსანდრე ჭავჭავაძე, რომელიც მნიშვნელოვან ფიგურას წარმოადგენდა მეცხრამეტე საუკუნის საქართველოში. 1788 წელს გარსევან ჭავჭავაძე დაბრუნდა სამშობლოში. 1795 წელს ის კვლავ რუსეთში იყო. 1796 წელს მონაწილეობდა რუსეთის ლაშქრობაში სპარსეთის წინააღმდეგ. 1797 წლის გაზაფხულზე მესამედ გაემგზავრა რუსეთში და 31 დეკემბერს პავლე I-ს წარუდგინა ნოტა, რომლითაც ითხოვდა რუსეთის მთავრობისგან გეორგიევსკის ტრაქტატით ნაკისრ ვალდებულებათა შესრულებას. ერეკლე II-ის გარდაცვალების შემდეგ დაბრუნდა საქართველოში ოჯახითა და ამალით, მხარს უჭერდა ქართლ-კახეთის სამეფოს რეფორმირებას იოანე ბატონიშვილის სჯულდების მიხედვით. 1800 წლის დასაწყისში კვლავ გაემგზავრა რუსეთში და პალვე I-ს წარუდგინა გიორგი XII-ის საიდუმლო თხოვა ქვეშევრდომობაში მიღების შესახებ.
1801 წელს ქართლ-კახეთის სამეფოს გაუქმების შემდეგ რუსეთის მთავრობამ ჭავჭავაძეს ნამდვილი სახელმწიფო მრჩევლის სტატუსი მიანიჭა და სანქტ-პეტერბურგში გადაასახლა. რუსეთთან შეერთების შემდეგ ჭავჭავაძე ითხოვდა ავტონომიას ქართლ-კახეთის სამეფოსთვის იმპერიის შემადგენლობაში. 1802 წლის ბოლოს ჭავჭავაძე საქართველოში ჩავიდა. ნოემბრიდან ის პოლიციის ფარული ზედამხედველობის ქვეშ იყო. 1803 წლის 14 ივნისს ის არჩეულ იქნა საქართველოს თავადაზნაურთა საკრებულოს წინამძღოლად. 1805 წელს მისი ვაჟი, ალექსანდრე ჭავჭავაძე მთიულეთის აჯანყებაში მონაწილეობის გამო გადაასახლეს ტამბოვში. მასთან ერთად გადაასახლეს გარსევან ჭავჭავაძეც. 1806 წლის ნოემბერში ის უკვე თავისუფალი იყო გადასახლებიდან და ცხოვრობდა პეტერბურგში. გარდაიცვალა იქვე 1811 წელს. დასაფლავებულია ალექსანდრე ნეველის ლავრაში.
ლიტერატურა
ჩიქოვანი, ი., თავადი ჭავჭავაძეები. თბილისი, არტანუჯი, 2002
ცქიტიშვილი ზ., გარსევან ჭავჭავაძის სახელმწიფოებრივი მოღვაწეობა, თბილისი, 1982;
რესურსები ინტერნეტში
დაბადებული 20 ივლისი
დაბადებული 1757
გარდაცვლილი 7 აპრილი
გარდაცვლილი 1811
ქართველი დიპლომატები
გ
For You (პრინსის ალბომი)

For You (პრინსის ალბომი)
For You — ამერიკელი მუსიკოს პრინსის სადებიუტო ალბომი. გამოვიდა 1978 წლის 7 აპრილს. ალბომი გამოსცა Warner Bros. Records-მა.
სიმღერების სია
სქოლიო
1978 წლის სადებიუტო ალბომები
პრინსის ალბომები
Warner Bros. Records-ის ალბომები
ალბომები პრინსის პროდიუსერობით
Carebara castanea

Carebara castanea — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Carebara-ს გვარიდან.
სქოლიო
ჭიანჭველები
El Loa

El Loa Province is one of three provinces of the northern Chilean region of Antofagasta (II). It is named after the longest of rivers in Chile, the Loa River. The provincial capital is Calama.
Geography and demography
According to the 2012 census by the National Statistics Institute (INE), the province spans an area of and had a population of 142,686 inhabitants, giving it a population density of . It is the sixth largest province in the country. Between the 1992 and 2002 censuses, the population grew by 14.9% (18,610 persons).
Communes
Calama (capital)
Ollagüe
San Pedro de Atacama
References
External links
Delegation of El Loa
Provinces of Antofagasta Region
Provinces of Chile
Spongillidae

Spongillidae
Spongilidae is a family of sponges that live in freshwater lakes and rivers. The following genera are recognized in the family:
Anheteromeyenia Schröder, 1927
Corvoheteromeyenia Ezcurra de Drago, 1979
Corvospongilla Annandale, 1911
Dosilia Gray, 1867
Duosclera Reiswig & Ricciardi, 1993
Ephydatia Lamouroux, 1816
Eunapius Gray, 1867
Heteromeyenia Potts, 1881
Heterorotula Penney & Racek, 1968
Nudospongilla Annandale, 1918
Pachyrotula Volkmer-Ribeiro & Rützler, 1997
Pectispongilla Annandale, 1909
Pottsiela Volkmer-Ribeiro, Souza-Machado, Furstenau-Oliveira, Vieira-Soares, 2010
Racekiela Bass & Volkmer-Ribeiro, 1998
Radiospongilla Penney & Racek, 1968
Sanidastra Volkmer-Ribeiro & Watanabe, 1983
Saturnospongilla Volkmer-Ribeiro, 1976
Spongilla Lamarck, 1816
Stratospongilla Annandale, 1909
Trochospongilla Vejdovsky, 1888
Umborotula Penney & Racek, 1968
Uruguayella Bonetto & Ezcurra de Drago, 1969
References
ზარაფშანის მყინვარი

ზარაფშანის მყინვარი — ხეობის ტიპის მყინვარი ტაჯიკეთში, ჰისარ-ალაის უდიდესი მყინვარი. სიგრძე 27,8 კმ, ფართობი 132,6 კმ². შედგება ძირითადი ნაკადისა და 20 დიდი შენაკადისაგან. მყინვარის კვების არე გაწოლილია თურქესტანის, ალაისა და ზარაფშანის ქედების მიჯნაზე ზღვის დონიდან 5200 მ სიმაღლეზე. ფირნის ხაზი 4000 მ სიმაღლეზეა. მყინვარის ენა ეშვება 2810 მ-მდე და დასაბამს აძლევს მდინარე მათჩას — მდინარე ზარაფშანის სათავეს. უკანასკნელ ათწლეულებში მყინვარი უკან იხევს. 1979–2019 წლებში მყინვარმა უკან დაიხია 1700 მ-ით. პირველად ზარაფშანის მყინვარი გაიარა ივანე მუშკეტოვის ექსპედიციამ 1880 წლის აგვისტოში.
სქოლიო
ტაჯიკეთის მყინვარები
Singing a Song in the Morning

Singing a Song in the Morning
„Singing a Song in the Morning“ (თავდაპირველი სახელწოდებით „Religious Experience“) — კევინ ეიერსის სადებიუტო სინგლი, გამოცემული ალბომის Joy of a Toy შემდეგ. მიუხედავად იმისა, რომ იგი არ შევიდა ალბომში, b-მხარე „Eleanor's Cake (Which Ate Her)“ უკვე გამოცემული იყო.
როდესაც სიდ ბარეტი იწერდა სადებიუტო ალბომს The Madcap Laughs, მას ჩაწერაში ეხმარებოდა ჯგუფი Soft Machine. ამ პერიოდში ბარეტმა დაუკრა ეიერსის „Religious Experience“-ზე, მაგრამ სიმღერა მხოლოდ Joy-ს 2003 წლის გამოცემაში შევიდა.
სიმღერის ტექსტის ნაწილი რობერტ უაიეტის სუიტაში „Moon in June“ მოხვდა - Soft Machine-ის 1970 წლის ალბომში Third.
სიმღერების სია
ყველა სიმღერის ავტორი - კევინ ეიერსი.
„Singing a Song in the Morning“ - 2:50
„Eleanor's Cake (Which Ate Her)“ - 2:53
რესურსები ინტერნეტში
სქოლიო
სიდ ბარეტი
კევინ ეიერსის სიმღერები
1970 წლის სადებიუტო სინგლები
1970 წლის სიმღერები
Harvest Records-ის სინგლები
იასავა (კუნძული)

იასავა (კუნძული)
იასავა — ფიჯის რესპუბლიკის იასავის კუნძულების ჯგუფის მთავარი კუნძული, წყნარ ოკეანეში. ადმინისტრაციულად კუნძულები შედიან დასავლეთის ოლქის მბის პროვინციის შემადგენლობაში.
გეოგრაფია
კუნძულს უკავია 32 კმ² ფართობი. მაქსიმალური სიმაღლე ზღვის დონიდან — 244 მეტრი.
ტურიზმი
ფიჯის მთავრობა დიდი ხნის განმავლობაში ატარებდა ტურისტებისგან დახურულ პოლიტიკას იასავის კუნძულებთან მიმართებაში. მაგრამ 1987 წელს მთავრობამ ნება დართო საკურორტო ზონის მშენებლობას. შედეგად, 1991 წელს იასავის სანაპიროზე გაიხსნა კურორტი, რომლის მესაკუთრეა ავსტრალია.
სქოლიო
ფიჯი
ფიჯის კუნძულები
წყნარი ოკეანის კუნძულები
ოკეანეთის კუნძულები
იოსებ ბუაჩიძე

იოსებ ბუაჩიძე
იოსებ მოსეს ძე ბუაჩიძე (დ. 2 სექტემბერი, 1907 — გ. 2006) — ქართველი გეოლოგი და ჰიდროგეოლოგი. გეოლოგია-მინერალოგიის მეცნიერებათა დოქტორი (1950), საქართველოს მეცნიერებათა აკადემიის წევრ-კორესპონდენტი (1961). საქართველოს მეცნიერებისა და ტექნიკის დამსახურებული მოღვაწე (1967). სკკპ წევრი 1927 წლიდან.
ბიოგრაფია
დაამთავრა ამიერკავკასიის სამთო-მეტალურგიული ინსტიტუტი (1934). მუშაობდა „აჭარჰესის“ მშენებლობაზე, იყო „თბილჰიდროენერგოპროექტის“ საინჟინრო გეოლოგიური განყოფილების გამგე (1938), საქართველოს პოლიტექნიკური ინსტიტუტის პროფესორი (1951 წლიდან), ჰიდროგეოლოგიური და საინჟინრო გეოლოგიის კათედრის გამგე (1954-1974).
საქართველოს პოლიტექნიკური ინსტიტუტის რექტორი (1958-1973). საქართველოს მეცნიერებათა აკადემიის ჰიდროგეოლოგიისა და საინჟინრო გეოლოგიური სექტორის დირექტორი. 1973 წელს საქართველოს მეცნიერებათა აკადემიის სისტემაში ჩამოყალიბდა ჰიდროგელოგიისა და საინჟინრო გეოლოგიის სამეცნიერო-კვლევითი სექტორი, შემდეგ ინსტიტუტი, რომლის დირექტორის მოვალეობასაც იოსებ ბუაჩიძე 1990 წლამდე ასრულებდა.
იოსებ ბუაჩიძის ავტორობითა და თანაავტორობით გამოიცა საინჟინრო გეოლოგიასა და ჰიდროგეოლოგიაში 7 მონოგრაფია, მათ შორის ერთი – ინგლისურ ენაზე. გამოქვეყნებული აქვს მრავალი მეცნიერული შრომა, ბევრი მათგანი — აშშ-ს, იტალიის, რუსეთის, უკრაინის, იაპონიის, ინგლისის, გერმანიისა და სხვა ქვეყნების პოპულარულ სამეცნიერო ჟურნალებში. იოსებ ბუაჩიძეს შედგენილი აქვს 200-ზე მეტი დიდი პრაქტიკული მნიშვნელობის მქონე საინჟინრო-გეოლოგიური და ჰიდროგეოლოგიური დასკვნა ქვეყნის სხვადასხვა ტიპის ნაგებობათა მშენებლობის, რეკონსტრუქციისა და მდგრადობის უზრუნველყოფის შენარჩუნების მიზნით.
შეადგინა საქართველოს ჰიდროგეოლოგიისა და საინჟინრო-გეოლოგიის რუკები და დარაიონების სქემები, გამოჰყო საქართველოს ტერიტორიაზე არტეზიული აუზების გავრცელების არეები.
რესურსები ინტერნეტში
იოსებ ბუაჩიძე – ბიოგრაფია
ლიტერატურა
საქართველოს მეცნიერებათა ეროვნული აკადემიის წევრ-კორესპონდენტები
ქართველი გეოლოგები
ი
ოქროს გლობუსის 30-ე დაჯილდოება

ოქროს გლობუსის 30-ე დაჯილდოება გაიმართა 1973 წლის 28 იანვარს. მასში მონაწილეობა მიიღო 1972 წელს გამოსულმა კინო და ტელენამუშევრებმა.
კინო
რესურსები ინტერნეტში
ოფიციალური საიტი
ოქროს გლობუსი
პატარა იონჯა

პატარა იონჯა (Medicago minima) — 5-40 სმ სიმაღლის ერთწლიანი ბალახოვანი მცენარეა, მეტ-ნაკლებად ბანჯგვლიანი ბეწვით მოფენილი. ღერო სწორად მდგომია, წამოწეული ან გართხმული, უხვად შეფოთლილი. ფოთოლაკები უკუგულისებურია ან უკუკვერცხისებური. ყვავილედი 2-8-ყვავილიანი, მოკლე, თავაკისებური მტევანია. გვირგვინი ყვითელია. იზრდება დაბლობიდან თითქმის სუბალპურ სარტყლამდე მშრალ, ბალახოვან ფერდობებზე, ქვიან და ქვიშნარ ადგილებში, გზისპირებზე, ბუჩქნარებში. გავრცელებულია თითქმის მთელ საქართველოში. გავრცელების საერთო არეალი მოიცავს კავკასიას, შუა აზიას, ჩრდილოეთ, ცენტრალურ და სამხრეთ ევროპას, მცირე აზიასა და ირანს.
გალერეა
ლიტერატურა
სუხიტაშვილი კ., საქართველოს ყვავილოვანი მცენარეები, თბ., 2018, გვ. 452.
ორლებნიანნი
პარკოსნები
კლაუსტროფობია

კლაუსტროფობია (ლათ. claudere – „ჩაკეტვა“ და ბერძნ. φόβος ფობოს – „შიში“) — ჩაკეტილი სივრცის შიში.
კლაუსტროფობიით დავადებული ხალხი ვარდებიან პანიკაში ან უბრალოდ განიცდიან შიშს ჩაკეტილ სივრცეში, როგორიცაა ლიფტი, მატარებელი, ან თუნდაც კარავი. ბრბოში ყოფნის შიშიც კლაუსტროფობიის ფორმაა. მათ სამკურნალოდ ძირითადად უნიშნავენ ანტიდეპრესანტებს.
იხილეთ აგრეთვე
აგორაფობია
ფობიები